Tähdenlento-veikkaus on netissä pelattava, hieman kenoa muistuttava arvontapeli, jossa pelaaja veikkaa 3–8 numeroa väliltä 1–49 ja jonka seitsemän minuutin välein suoritettavassa arvonnassa arvotaan 14 numeroa. Veikattujen numeroiden määrä määrittelee vaikeustason, ja jokaisen vaikeustason voittoluokilla on omat kiinteät kertoimensa. Panoksen rivilleen pelaaja voi valita väliltä 0,50–3 euroa. Osallistumalla vapaaehtoiseen, puolet rivihinnasta maksavaan Bonusarvontaan pelaajalla on mahdollisuus tuplata kertoimensa voiton osuessa.